Terminologia Anatomica

Terminologia Anatomica, aŭ TA, kiun oni povas traduki el Latino al Esperanto per Anatomia Terminologio, estas la oficiala internacia terminaro pri homa anatomio. Ĝin estigis la Federacia Komitato pri Anatomia Terminologio (aŭ FCAT, el la Angla Federative Committee on Anatomical Terminology), kiu estis faka laborgrupo kreita de la Internacia Federacio de Anatomiistaj Asocioj (IFAA, el la Angla International Federation of Associations of Anatomists).Oficiala retejo de la FIPAT, sukcedanto de la FCATOficiala retejo de la IFAA

Post naŭ jaroj da laboro, ĝi estis publikita por la unua fojo en 1998. De aprilo 2011, ĝi ankaŭ estas atingebla interrete ĉe la retejo de la Federacia Internacia Programo pri Anatomiaj Terminologioj (FIPAT, el la Angla Federative International Programme on Anatomical Terminologies), la sukcedanto de la FCAT.1998-a reta versio de Terminologia Anatomica

Tiu anatomia terminaro anstataŭas la antaŭan nomenklaturon (Nomina Anatomica, 1955-1998). Ĝi nun konsistigas tutmondan interkonsentan normon en la fako de la homa makroskopa anatomio. Connecting Medical Informatics and Bio-informatics, Rolf Engelbrecht, European Federation for Medical Informatics, A. Geissbuhler, C. Lovis, 2005

Terminologia Anatomica estas publikigita oficiale en Latino, sed ĝi estas akompanita de angla versio kiel indiko. La uzo de mortinta lingvo, kiu apartenas al neniu, havigas bonvenan neŭtralecon al la elektitaj terminoj.

TA estas formita de 7 444 anatomiaj terminoj, el kiuj 206 estas klasifikitaj en du malsamaj lokoj. Ĝi estas organizita laŭ la jenaj 16 kategorioj:

+ Kategorioj de Terminologia Anatomica kun siaj Latinaj, Esperantaj kaj anglaj nomoj TA-kodo Latinaj nomoj Esperantaj nomoj Anglaj nomojA01Anatomia generalisĜenerala anatomioGeneral anatomyA02Ossa; Systema skeletaleOstoj; Skeleta sistemoBones; Skeletal systemA03Juncturae; Systema articulareArtikoj; Artika sistemoJoints; Articular systemA04Musculi; Systema musculareMuskoloj; Muskola sistemoMuscles; Muscular systemA05Systema digestoriumDigesta sistemoAlimentary systemA06Systema respiratoriumSpira sistemoRespiratory systemA07Cavitas thoracis; Cavitas thoracicaToraka kavo; TorakoThoracic cavity; ThoraxA08Systema urinariumUrina sistemoUrinary systemA09Systemata genitaliaGeneraj sistemojGenital systemsA10Cavitas abdominis et pelvisAbdomena kaj pelva kavojAbdominopelvic cavityA11Glandulae endocrinaeEndokrinaj glandojEndocrine glandsA12Systema cardiovasculareKardiovaskula sistemoCardiovascular systemA13Systema lymphoideumLimfoida sistemoLymphoid systemA14Systema nervosumNerva sistemoNervous systemA15Organa sensuumSensaj organojSense organsA16Integumentum communeTegumentoThe integument

 Referencoj 

 Vidu ankaŭ 
 Anatomia Nomenklaturo

Kategorio:Medicina terminologio
Kategorio:Homa anatomio